งานฉลองเทศกาลคริสต์มาสในกรุงลอนดอน นครแห่งความหลากหลายทางวัฒนธรรม
กรุงลอนดอนเป็นนครหนึ่ง ที่ขึ้นชื่อในความหลากหลายทางเชื้อชาติ และวัฒนธรรม และช่วงเทศกาลคริสต์มาสเป็นช่วงหนึ่ง ที่ชุมชนต่างวัฒนธรรมเหล่าน
ตามสถิติปี 2551นั้น พลเมืองราว 40 % ของกรุงลอนดอนเมืองหลวงของอังกฤษ เป็นคนต่างเชื้อชาติ และวัฒนธรรมความหลากหลายนี้ จะเห็นได้จากงานฉลองเทศกาลคริสต์มาส ที่สภาเทศบาลกรุงลอนดอนจัดขึ้นเพื่อให้ชุมชนต่างๆได้มาร่วมงานกัน คณะนักร้องเชื้อสายศรีลังกาขับร้องเพลงภาษาทมิฬ สมาชิกชุมชน Harrowอ่านคำสวดภาวนา 12 ภาษาจากชุมชนซึ่งมีมากกว่า 50 ภาษา คุณ Virginia เชื้อสายอูกันดากล่าวว่าการสวดนานาภาษาสรรเสริญพระผู้เป็นเจ้านี้ มีความสำคัญเพราะแสดงว่า ชุมชนเชื้อสายต่างๆสามารถมารวมกันร่วมงาน และอยู่ร่วมกันได้ด้วยความศรัทธาในพระคริสต์เจ้าองค์เดียวกัน อย่างไรก็ตามแม้แต่คนที่ไม่ใช่ชาวตริสต์ก็มีส่วนร่วมในงานนี้ โดยถือว่าเป็นงานฉลองของชุมชนร่วมกันและทุกๆ วัฒนธรรมก็มีการฉลองที่ต่างๆ กันไป ชาวมุสลิมอย่างคุณฟารู้ค มาห์มุดจากปากีสถาน ผู้มาอาศัยอยู่ในกรุงลอนดอน 40 ปีแล้ว บอกว่าเรียนรู้เกี่ยวกับธรรมเนียมคริสต์มาสจากเพื่อนบ้าน ขณะที่ตัวเธอเองเป็นมุสลิม ไม่ข้องแวะกับสุรายาเมาเครื่องดื่มแอลกอฮอล์หรือไวน์ แต่ก็ทำขนมเค้กคริสต์มาสมาร่วมงาน ในพิธีทางศาสนาของชุมชนHarrow มีคนเชื้อสายต่างๆ จากทั้ง อัฟริกาเอเชีย และยุโรปมาร่วม ซึ่งทุกคนมีความยินดี ในความเป็นสายใยชุมชนหลากวัฒนธรรมของตนทุกคนมีส่วนได้มาแลกเปลี่ยนของขวัญ เล่าเรื่องราว และวัฒนธรรม คุณ Jim Ball จากสก็อตแลนด์เห็นว่าเป็นเรื่องยินดีที่คนจากต่างเชื้อชาติ ต่างวัฒนธรรมจากทั่วทุกมุมโลกได้มาร่วมงานกันเขาเห็นว่านี่คือความหมายของเทศกาลคริสต์มาส